สวัสดีดีค่ะ คือหนูกินยาคุมแบบ28เม็ด แล้วมีเพศสัมพันธ์ใน7เม็ดสุดท้ายและไม่ได้ใส่ถุงยาง มีเพศสัมพันธ์วันที่28กุมภา แล้วประจำเดือนมาวันที่2 มีโอกาสท้องมั้ยค่ะ
สวัสดีค่ะ การใช้ยาคุมกำเนิดแบบแผงรายเดือนนั้นเป็นการคุมกำเนิดที่มีประสิทธิภาพสูงมาก หากได้กินติดต่อกันทุกวันจนหมดแผงยา โดยการเริ่มยาควรเริ่มภายใน 5 วันแรกของการมีประจำเดือนเพื่อให้สามารถมีเพศสัมพันธ์ได้ทันที หากเริ่มช่วงเวลาอื่น อาจจะต้องกินติดต่อกันให้ครบ 7 วันก่อนค่อยมีเพศสัมพันธ์ไม่ป้องกันได้หากได้กินติดต่อกันจนครบเม็ดยา จะไม่มีการตกไข่ในรอบเดือนดังกล่าว และโอกาสตั้งครรภ์มีได้น้อยมาก แม้จะเป็นเพศสัมพันธ์ในช่วง 7 เม็ดสุดท้ายที่ไม่ได้มีส่วนประกอบของฮอร์โมน และถ้าหลังจากนั้นมีรอบเดือนที่มาตามรอบปกติแล้ว ก็แสดงว่าไม่ได้ตั้งครรภ์ค่ะ สามารถยืนยันการตั้งครรภ์ได้อีกครั้งด้วยชุดตรวจปัสสาวะ